kurumikz/Cleaned-Kazakh-Wikipedia huggingface dataset:
Джеймс Маслоу

Джеймс Дэвид Маслоу (; 16 шілде 1990, Нью-Йорк, АҚШ) — америкалық әнші және актер. «Табысқа алға» сериалындағы Джеймс Даймондтың рөлімен танымал болды. «Big Time Rush» тобының бұрынғы мүшесі. Өмірбаяны Кэти Бердж пен Майк Маслоудың отбасында Нью-Йорк қаласында дүниеге келді. Калифорния штатындағы Сан-Диего Ла-Хойя қаласында оқып, өсті. Джеймстың үлкен ағасы – Филипп және екі кіші қарындасы – Элисон мен Даниэлла бар. Джеймс 6 жас арлығында өлең айта бастады. Ол Ла-Хойя қаласында Торри Пайнс, Миюрландс және Өнер мектептерін бітірді. 10 жасында «La bohème» операсында шағын рөл ойнады. Мансабы Джеймс бірінші рет теледидарда 2008 жылы «iCarly» сериалында Шейннің рөлімен жарыққа шықты. 2009 жылы «Big Time Rush» тобы құрылып, Джеймс топтың бір мүшесі атанды. 2009 жылдың қараша айында «Табысқа алға» сериалы шығады. Бұл сериал жас төрт өнерге енді қадам басқан ұлдар туралы. Джеймс «Джеймс Даймондтың» рөлін сомдады. 2014 жылы Джеймс «Жұлдыздармен билеу» бағдарламасында, өз ісінде шебер биші – Пета Маргатроидпен биледі. Фильмографиясы Дереккөздер Сыртқы сілтемелер * * *
Логан Хендерсон

Логан Филлип Хендерсон (; 14 қыркүйек, 1989; Норт Ричлэнд Хиллз, Техас, АҚШ) — американдық композитор, әнші, актер және продюсер. Логан өлең айтуды жақсы көрді, бірақ өзін әнші деп санамаған. «Табысқа алға» сериалындағы Логан Митчеллдің рөлімен танымал. «Big Time Rush» тобының бұрынғы мүшесі. Өмірбаяны Логан Хендерсон Норт Ричлэнд Хиллз қаласында дүниеге келді. Логанның өзінен кіші 11 жасар Пресли деген қарындасы бар. 18 жасында Калифорния штатына көшер алдында, «Жұманың түнгі шамдары» сериалында шағын рөлі болған. Мансабы Логанды танымал қылған рөл – Логан Митчеллдің «Табысқа алға» сериалындағы рөлі. 2009 жылы Логан «Sony Music Entertainment» және «Columbia Records» компанияларымен шартқа тұрды. «Big Time Rush», «The City Is Ours», «Halfway There» және «Til I Forget About You» деген танымал синглдар жазып, 2010 жылдың 11 қазанында «BTR» үнтаспасын шығарды. Big Time Rush 2011 жылы 21 қарашасында «Elevate» атты үнтаспасын шығарды. Логан Николас Ферлонгпен бірге «Time of Our Life», «Music Sounds Better With U», «Love Me Love Me» және «SuperStar» өлеңдерін жазған. Фильмографиясы Дереккөздер Сыртқы сілтемелер * *
Токугава Есинао

Токугава Есинао (2 қаңтар 1601 жыл - 5 маусым 1650 жыл) - Эдо кезеңінің ірі жапон даймесі, Кофу (1603—1607), Киесу (1607—1610), Овари (1610—1650) князьдіктерінің басшысы. Өмірбаяны Токугава әулетінен шыққан жапон елінің алғашқы сегуні Токугава Иэясу атты адамның тоғызыншы ұлы. Балалық шағында оны Горотамару деп атаған. 1603 жылы әкесі табысы 250000 коку күріш болатын Кии ауданындағы Кофу иелігін тарту еткен. 1607 жылы өнімі 550000 коку күріш болатын Овари ауданындағы Киесу атты жерді иелігіне алған. 1610 жылы Токугава Есинао табысы 619000 коку күріш болатын Овари князьдігінің басшысы ретінде сайланған. Токугава Есинао дзюнии атты дәрежеге ие болған (кіші кеңесшінің екінші дәрежесі), дайнагона лауызымына ие болған (императордың жоғарғы кеңесшісі). 16 жасында Есинао Синкагэ мектебінде оқыған, 21 жасында төртінші сокэ атанған (басшы). Қазасы 1650 жылдың маусым айында 49 жастағыТокугава Есинао қайтыс болған. Оның жалғыз ұлы Мицумото атты адам мұрагер атанған. Отбасының әйелі Асано Есинаги дайменің қызы Хару ханшайым болған және Осаи мен Одо-но-ката атты күңдері болған Балалары Токугава Мицумото (1625-1700) Итоко Хирохата, Тадаюки атты төрешінің әйелі. Дереккөздер
Маэда Тосииэ

Маэда Тосииэ (15 қаңтар 1538 жыл - 27 сәуір 1599 жыл) - Жапон елінің ірі әскери және мемлекеттік қайраткері, Кага ауданының даймесі, Ода Нобунага және Тоетоми Хидэеси атты адамдардың қолбасшысы әрі серіктесі. Маэда Тосииэ «Yari no Mataza» және Matazaemon атағын алаған. Өмірбаяны 1538 жылы дүниеге келген. Овари ауданындағы Арако сарайын басқарған. Маэда Тосимаса атты самурайдың төртінші ұлы. 1551 жылы Ода Нобунага атты қолбасшының қол астында косе атағын алған. Оған жыл сайын 125 коку қаражат берілу керек болған. Алғашқы жылдары ол қызмет барысында өзін жақсы көрсете білген және Ода Нобунага атты қолбасшының Ода Нобуюки атты інісі шабуыл жасағанда оң көзін жарақаттап алған, сондықтан жалақысы 3 есе көбейген. Бірақ оның батыл мінезі қызуқандылықпен қатар жүрген. 1559 жылы бір вассалмен сөзге келіп қалған. Оның қарсыласы болып келетін шай рәсімінің шебері Дзуами атты адам қылышындағы ағаш шегені ұрлаған деп айыпталған. Бұл өте маңызды қылмыс болған, себебі шегесіз қылыштың шайқас кезінде кез-келген уақытта түсіп кетуі мүмкін болатын. Дзуами Ода Нобунага қолбасшыдан көмек сұраған, сондықтан ол Тосииэ Маэда атты айып тағушыға бұл тартысты тоқтатуға кеңес берген. Бірақ Тосииэ оны тыңдамай, Дзуами атты айыпталушыны өлтірген. Осыдан кейін оны қызметінен аластатқан. Бірақ 2 жылдан кейін Ода Нобунага қолбасшының әскерінің құрамына қосылған. Ол өзіне ешбір сый- құрмет көрсетілмесе де, адал шайқасқан. Тосииэ Маэда өзін басшысының алдында ақтап шығуға тырысқан. Оған осындай мүмкіндік 1560 жылы Окехазама шайқасы кезінде берілген. 1561 жылы ол басшысының басты жауларының бірі болып табылатын Адати Рокухеэ атты адамның басын табыстап, кешірім алған. Ода Нобунага оны қайтадан әскер санатына қосып, жалақысын 1125 коку қылған. Отбасы және балары Жары Маэда Мацу ерік мінезді әйел болған, өзінің әскери өнерімен танылған. Балалары # Маэда Тосинага (1562—1614 # Маэда Тосимаса (1578—1633) # Маэда Тосицунэ (1593—1658) # Маэда Тоситака (1594—1637) # Маэда Тосисада (1598—1620) # Ко # Маа # Го # Чие. Дереккөздер
Мацудайра Киеясу

Мацудайра Киеясу (28 қыркүйек 1511 жыл - 29 желтоқсан 1536 жыл) - Сэнгоку дәуірінің жапон самурайы, Мацудайра тегінің (1523—1536) жетінші басшысы және Микава ауданының басшысы. Өмірбаяны 1511 жылы Андзе сарайында дүниеге келген. Мацудайра тегінің алтыншы басшысы болып табылатын Мацудайра Нобутада (1490—1531) атты адамның үлкен ұлы және мұрагері . 1523 жылы оның әкесі билікті босатқан соң, 12 жасар Мацудайра Киеясу Мацудайра рулық қауымының жетінші басшасы атанған. Осы кезең билік үшін талас-тартыстың уақыты болған. 1524 жылы Ниси-го Дандзе Саэмон Нобудзанэ атты адамды ойсырата жеңіп, Окадзаки сарайын басып алған. 1529 жылдың көктемінде Мацудайра Киеясу Микава ауданының солтүстік бөлігін өзіне қаратқан, дәл сол жылдың күз мезгілінде Ода тегінің жері болып саналатын Овари ауданына қарсы 7 мыңдық әскерді жіберген. 1535 жылдың желтоқсан айында Овари ауданының даймесі Ода Нобухидэ атты адаммен соғыс кезінде оны Абэ Масатое атты вассалы өлтірген. Мацудайра тегінің жаңа басшысы ретінде оның 9 жасар Мацудайра Хиротада атты ұлы жарияланған. Окадзаки сарайында Мацудайра Киеясу екі буддалық ғибадатхана тұрғызған Бұд құрылыстар осы уақытқа дейін сақталған. 1562 жылы Токугава Иэясу Киеясу үшін ғибадатхана тұрғызған, осы жерге Киеясу атасының қалдықтарын жерлеген. Дереккөздер
Күміс нитраты (I)

Күміс нитраты немесе Ляпис - түссіз, мөлдір кристалды зат. Формуласы: AgNO 3 . Қасиеттері Тығыздығы — 4,352 г/см³. Балқу температурасы — 209,7 °C. 300 °C-тан астам температурада ыдырайды. Метил спиртінде еруі — 3,6 г/100 г; этил спиртінде — 2,12 г/100 г; ацетонда — 0,44 г/100 г; пиридинде — 33,6 г/100 г (20 °C). Алынуы: :: Күміс нитраты (I) тұз қышқылының реактивы болып саналады: :: :: Қыздырғанда күміс металы түзеледі: : Емдік қасиеті Кілегей қабығы қабынғанда, жалақ, ойық жара пайда болғанда, бленнорея ауруы кезінде май түріндегі ляписті теріге жағады. Ляпистің 2%-дық ерітіндісін соз ауруынан алдын-ала сақтандыру үшін сәбидің көзіне тамызады. Тыныс органдарының кілегей қабығы қабынғанда антисептикалық және қабынуға қарсы дәрі ретінде ляпистің ақуызды препараты (протаргол), ал іріңді жараны, қуықты жууға каллоидты препаратын (колларгол) қолданады. Дереккөздер
Ляо Чжун-кай

Ляо Чжун-кай - Қытайдың революцияшыл демократы, Сунь Ят-сеннің серігі. Саяси жолы 1903 жылы революциялық қозғалысқа қосылды. 1905 жылы Тунмэнхой революциялық ұйымына кірді. Буржуазиялық Синьхай революциясына (1911 - 1913) белсене қатынасты. 1917 - 1918 және 1921 - 1922 жылдары Гуанчжоу қаласындағы Сунь Ят-сен үкіметінің құрамына енді. 1923 жылы ақпаннан Гуандун революциялық үкіметінің финанс министрі. Гоминьданның 1-съезінде (1924 жылы, қаңтар) гоминьдан Орталық атқару комитетінің және гоминьдан Тұрақты комитетінің мүшесі болып сайланды. Гоминьдан Орталық атқару комитетінің жұмысшы және шаруа бөлімдерін басқарды, сонымен қатар Гуандун провинциясының губернаторы болды. Сунь Ят-сен өлгеннен кейін (1925 жыл, наурыз), оның революциялық бағдарламасын жүзеге асыру жолындағы күресті одан әрі жалғастырды. Кеңес Одағымен достық қатынас орнатуды жақтады. Ляо Чжун-кай оңшыл гоминьданшылар қолынан қаза тапты. Дереккөздер
Ylvis

{{Ambox }} Ylvis — Бергеннен шыққан норвегиялық комедиялық дует, Борд (Bård) және Вегард Илвисокердан (Vegard Ylvisåker) тұрады. Кәсіби әртістер ретінде 2000 жылы көптеген юмаристикалық бағдарламаларда және комедиялық концерттерде, музыкалық бейне клиптерде атағын тапты. Бірақ әлемдік әйгілікті 2013 жылы күзде «What Does the Fox Say?» (ағыл. тілінде «Түлкі не дейді?») өлеңі арқылы тапты. Осы өлең бейне клипі YouTube-та үлкен атаққа ие болды (барлығы жарты миллиардтай қарау). Норвегияда белгілілікті сатиралық өлеңдерден тапты, оларда ағылшын тілдік бейне клиптерде бар және бір орыс тілінде Қырғызтанда түсірілген «Жаным» атты бейне клип бар. Ағалы-інілер бейне клип басылымымен АҚШ-та атақты болмағанымен, 2013 жылы Billboard Hot 100 чартында олардың бейне клипі 10-ыншы орынға ие болды. Шығармашылық Радио бағдарламалар •2006: O-fag •2008: O-fag (second series) Теле бағдарламалар •2007—2008: Norges herligste •2008: Ylvis møter veggen •2009: Hvem kan slå Ylvis •2010: Nordens herligste •2011: I Kveld med Ylvis •2012: I Kveld med Ylvis (second series) •2013: I Kveld med Ylvis (third series) Музыкалық бағдарламалар •2001: Ylvis Goes Philharmonic •2002: Ylvis Goes Philharmonic — episode II •2003: Ylvis — en konsert Дереккөздер
Саадет Аксой

Саадет Аксой (29 тамыз 1983 жыл) — түрік актрисасы. Әкесі Невшехирден болса анасы Эдирне, Сиирт жерлерінен. Актер жұмысына Саадет мектеп уақытында қызығушылықты танытты. Ол дербес түрік арналарындағы саз бен киноға арналған әр түрлі теледумандарға қатысқан. Институстты бітіргеннен кейін Саадет Аксой өзін кәсіби кинематографта сынауды жөн тапты. Институтта да ол актерлік шеберлігінің сабақтарына қатысып, телехикаялар мен жарнамалардың түсірілімдеріне қатысыпты. 2002-2004 жылдар аралығында Саадет «1» арнасында тележүргізуші ретінде сынапқа шыққан. 2005 жылы Саадет Аксой «Күздік от» фильмінде дебюттеген. 2006 жылы болса Саадет Америка Құрама Штаттарына көшті. Осы жерде ол Нью-Йорк киноакадемиясында оқыған. Сонғы жылдары ол көптеген түрік телехикаяларында рөлдерді ойнаған. Олардың ішінде «Жүрексіз адам», «Балкан некесі», «Senden Baska». 2012 жылы Саадет Серджио Кастеллитоның «Екі рет туған» фильмінде түсті. Осы жерде ол Аски рөлін ойнады. Ал Ресейде болса ол «Сүлейман сұлтан» телехикаясының арқасында танымалдыққа ие болды. Биография Босфордық университетті бітірді. Ағылшын тілі және әдебиеті мінбесі. Бірнеше марапатқа ие. Фильмография * 2006— Тұтқындалған жүректер— Ирем * 2007 —Жұмыртқа— Эйла * 2008 —Мектеп сыныбы— Дуйгу * 2008 —Сұлу өмір — Дэниз * 2008 —Сүт— Семра * 2009 —Шақырылған бала күтуші — кафедегі түрік қызы * 2009 —Шығыс көріністері — Изил * 2009 —Басқа тілдердегі махаббат— Зэйнап * 2011 —Сүлейман сұлтан — Садыка-хатун * 2012 —Екі рет туған— Аска * 2013 —Қуғын— Элени Дереккөздер
Өлімнен қорғалған

Өлімнен қорғалған — режиссёр Квентин Тарантино өз сценариі бойынша 2007 жылы түсірген көркем фильм. Бастапқы кезінде бұл фильм «Грайндхаус» жобасының екінші бөлігі (Роберт Родригес түсірілген «Қорқыныш планетасы» бірінші бөлігі) ретінде шығуы тиіс еді. Бірақ «Грайндхаус» америкалық прокатындағы сәтсіздіктен кейін, Тарантино «Өлімнен қорғалған» тәуелсіз фильм нұсқасын көрермендер назарына ұсынды. Сюжеті Фильм каскадёр Майк ортақ басты кейіпкері арқылы біріккен екі әңгімеден тұрады. Рөлдерде Дереккөздер Сыртқы сілтемелер *
Карлос Пена

Карлос Роберто ПенаВега (.; 15 тамыз, 1989; Колумбия, АҚШ) — американдық әнші, актер және биші. «Табысқа алға» сериалындағы Карлос Гарсианың рөлімен танымал болды. «Big Time Rush» тобының бұрынғы мүшесі. Өмірбаяны Балалық шағы Карлос Миссури штатындағы Колумбия қаласында дүниеге келді. Флорида штатындағы Вестон қаласында балылық шағы өтті. Жастайынан актерлік шеберлікке құштар болды. Әкесінде испан және венесуалық, ал анасында доминикандық қандар бар. Мансабы Мектепте оқып жүре, Карлос су ататын тапаншалардың жарнамасында түскен. Оның беті ойыншықтардың сыртында болды. Пена Бостондық консерваторияда оқыды. Оның менеджері «Big Time Rush» сериалындағы рөлге жазып қойған. Карлос барғысы келген жоқ. Бірақ, сосын тыңдалымға барып, 2 айдан кейін Карлос Гарсианың рөлін ойнайтынын білді. 2009 жылы Голливудқа көшті. 2014 жылдың ақпан айында «Electrico» деген сингл шығарды. Бұл синглды «PenaVega» атты лақап атымен шығарды. Жеке өмірі 2010-2012 жылдары актриса Саманта Дроукпен кездесті. 2012 жылдың соңынан бастап, Карлос актриса – Алекса Вегамен кездесіп, 2013 жылдың қыркүйегінде жұп аттасты. 2014 жылдың 4 қаңтарында Карлос пен Алекса Мексикадағы Пуэрто-Вальярте қаласында үйленді. Екеуі тектерін қосып, қазір ПенаВега (ағылшын. PenaVega) тегімен жүр. Фильмографиясы Дереккөздер Сыртқы сілтемелер *
Құммола тауы

Құммола – Бәле (Бәлі) тауларының солтүстік-шығысындағы аласа тау. Географиялық орны Қарағанды облысы Шет ауданы Ақжал кентінің оңтүстік-батысында 28 км жерде орналасқан. Жер бедері Абсолюттік биіктігі 780 м. Солтүстік-батыстан оңтүстік-шығысқа қарай 2,5 км-ге созылған, енді жері 1 км. Беткейі тегіс келген. Тау етегінде қорымтастың мол үйінділері шрғырланған. Солтүстігінде Керегетас, оңтүстігінде Қызылтас, батысында Жалпақтау, шығысында Ақшоқы таулары орналасқан. Өсімдігі Таудың қызғылт қоңыр топырақ жамылғысында бетеге, көде, селеу, жусан, кермек, көкпек, тобылғы, қараған, т.б. өсімдіктер өседі. Дереккөздер
Шүкір Бұрханов

Шүкір Бұрханов (15 қыркүйек 1910 — 15 тамыз 1987) — өзбек совет театр және кино актері, КСРО халық әртісі (1959). 1943 жылдан КОКП мүшесі. 1928 ж. Хамза атындағы драма театрына қабылданды. Шүкір - нәзік, психологялық күрделі тұлғалардан бастап өткір сатиралық мінез-кейіптерге дейін ойнаған актерлік диапазоны кең сахна суреткері. Театр сахнасында Ғафур, Рахимов, Брут; фильмде Ұлықбек, Жалаңтөс т.б. рөльдерді ойнаған. Н.Ф.Погодиннің "Кремль куранттарынан" В.И.Лениннің сахналық тұлғасын жасаған. Дереккөздер
Асли Бұрханов

Асли Бұрханов - тәжік совет актері, режисер. КСРО халық артисі. 1945 жылдан КОКП мүшесі. Сахналық қызметін 1932 ж. Бұхараның музыка-драма театрынан бастады. 1933 жылдан бері Лахкти атындағы дрма театрында актер. Осы театр сахнасында халық азаттығы үшін күрескен ерлер тұлғасымен қатар өткір мінезді рөльдерде де ойнады. Ол - тәжік театрында В.И.Лениннің рөлін тұңғыш орындаған актер. 1946 жылдан бастап режиссурамен де шұғылданды. Дереккөздер
Кендалл Шмидт

Кендалл Фрэнсис Шмидт (; 2 қараша, 1990, Уичито, Канзас, АҚШ) — америкалық актер және әнші. «Табысқа алға» сериалындағыт Кендалл Найттың рөлімен танымал. 2009 жылы құралған «Big Time Rush » тобының бұрынғы мүшесі. Өмірбаяны Кендалл Френсис Шмидт 1990 жылдың 2 қарашасында Канзас штатының Уичито қаласында дүниеге келді. Анасы – Кэти Шмидт, ал әкесі – Кент Шмидт. Кендалл деген атын әжесінің құрметіне қойды. Кендаллдың екі үлкен ағасы: Кеннет (24 жаста) және Кевин (22 жаста) бар. Кеннет – актер және әнші, ал Кевин – актер және режиссер. Кендаллдың бүкіл отбасы «К» әрпінен басталады. Бұл отбасында әр баланың лақап аты бар. Кендалл – К3, Кевин – К2, ал Кеннет – К1. Кендалл кішкентай болғанда, өз анасымен 6 ай Калифорния штатында бірге болатын. Кендаллдың ағалары актер болғандықтан, олда актер болғысы келді. Кендаллдың бірінші тәжірибесі ағаларымен бірге «Chex » деген жүгері қауызының жарнамасы болған. 10 жасында Кендаллдың отбасы Канзас штатынан Калифорния штатына көшті. Ол жерде Шмидт көптеген рөлдер сомдады. Мысалы, General Hospital, Titus, Raising Dad, Gilmore Girls, CSI: Miami, ER, Mad TV, Frasier, Phil of the Future, Without a Trace және Ghost Whisperer жобаларында. Үлкен қалқанда Minority Report, AI and Lions Gate’s According to Spencer жобаларында жарыққа шықты. Актерлік шеберліктен басқа, Кендалл музыканы қатты жақсы көреді. 3 жас аралығында гитарада ойнап үйренді. Өзін тағы да өлең айтуда көрді. Күн сайын анасының көлігінде өлең айтты. «Табысқа алға» сериалындағы Кендалл Найттың рөлі музыка арқылы Кендалл сомдады. Оған әрдайым ол өлең айтуда актерлік шеберлікке қарағанда, күшті деп ойлады. Кендалл өз достарымен бірге уақыт өткізгенді, альпинизм, скейтбординг пен серфингті ұнатады. Шмидттардың отбасында хайуанаттар бағы: екі ит (Джаспер мен Сисси), мысық, тотықұс, тасбақа, питон және кішкентай шошқа. Кендаллдың бірінші тобы – «Lovers Make Liars» болған. Мансабы Шмидт өзінің актерлік шеберлігін 5 жасында бастаған. 10 жасында ағаларымен бірге Стивен Спилбергтің фильмінде түскен. Өз туған күнін теледидарда белгілеген. Спилберг оған «Жұлдыздар соғысындағы» кейіпкерлермен бірге жасалған торт сыйлады. 2009 жылы Кендалл «Big Time Rush » тобының мүшесі атанды. Бұл топтың басқа мүшелері: Логан Хендерсон, Джеймс Маслоу және Карлос Пена. Татуировкалары Кендаллда 9 татуировка бар: 4 табиғаттың апаты (ауа, жер, су және от), шаян, тігілген жүрек, адамның бас сүйегі, өрмекшінің торы, раушан гүлі, белдіктің айылбасы, нота, білезік, Юма атты иті және Оңтүстік Американың шағын картасы. Фильмографиясы Дереккөздер Сыртқы сілтемелер * [http://www.btrband.com/ Big Time Rush ресми сайты] * * [http://www/twitter.com/HeffronDrive/ Кендалл Шмидт Twitter сайтында]
Никки, Рикки, Дикки және Дон

Никки, Рикки, Дикки және Дон — америкалық телехикая. Режиссері – Мэтт Флекенстин. Жарыққа 2014 жылдың 13 қыркүйегінде шықты. Никелодеон каналында көрсетеді. Сюжеті Сюжеті Харпер отбасындағы 10 жасар 4 бала туралы. Балалардың аты – Никки, Рикки, Дикки және Дон. Кейіпкерлер Никки Харпер (Эйдан Галлахер) — белсенді, ақылды және кішкене қызық бала. Ол Харпер отбасының ең кенжесі. Рикки Харпер (Кейси Симпсон) — ең тосқауыл және әдепті бала. Кейде өз бауырларына және Донға ережелерді бұза алатынын көрсеткісі келеді. Дикки Харпер (Мейс Коронел) — өзін-өзі еркін билейтін және құламалы бала. Бүкіл қыздар Диккиді жақсы көреді, өйткені ол қыздарға не айту керек екенін біледі. Ол әрдайым мәселелерде жеңіл жолды таңдайды. Дон Харпер (Лиззи Грин) — жауынгер және іскер бала. Ол өз бауырларынан 4 секундқа үлкен. Қаншама бауырларын жек көрсе де, оларға көмектеседі. Том Харпер (Брайан Степанек) — Харпер отбасының әкесі. Энн Харпер (Эллисон Мунн) — Харпер отбасының анасы. ‎
Қаратомар (көл)

Қаратомар — Қарағанды облысы Нұра ауданының орталық бөлігінде орналасқан тұйық көл. Теңіз деңгейінен 388,3 м биіктікте. Аумағы Ауданы 7,5 км 2 , ұзындығы 9 км, су жиналатын алабы 41 км 2 , ең терең жері 1 м. Су көлемінің массасы 2,95 млн м 3 . Гидрографикасы Суы қарашаның аяғында қатып, сәуірдің 2-жартысында ериді. Негізінен қар суымен толысады. Суы тұщы, мал суаруға пайдаланылады. Көлдің қамыс, құрақ өсекен жағалауында үйрек, жылқышы ұя салады. Дереккөздер
Хуршидбану Натаван

Хуршидбану Натаван Мехтикулиханқызы (; (лақап аты — Xан қызы) (6 сәуір 1832, Шуша қаласы —2.10. 1897, сонда) — азербайжан ақыны. Дәулетті отбасында туып, білім алды. Парсы, араб және орыс тілдерін білді. Шушада «Меджлиси унс» («Достар жиыны») атты әдебиет үйірмесін басқарды. Натаван өлеңдерін аруз үлгісімен жазды. Шығармаларына қайтыс болған ұлының қайғысын арқау етті («Мен жылаймын», «Ғайып болды» т. б.). Мұнда әлеуметтік мотив басым, қоғамдағы әйелдер теңсіздігіне наразылық айқын танылады. Дереккөздер
Селен Сойдер

Мюкерре́м Селе́н Сойде́р (түрікше. Selen Soyder, 26 желтоқсан 1986, Измир) —түрік моделі , актрисасы , Мисс Түркия 2007. Биография 1986 жылы , 26 желтоқсан күні , Түркия , Измирде тууылды . Бастауыш және де орта оқуды Салих Ишгерен орта мектебінде алған (Salih İşgören İlkoğretim Okulu) . Измирдік Сельма Йигитальп (İzmir Selma Yiğitalp Lisesi) лицейін бітірді. Дәл осы жылы Анатолийдік университетіндегі қоғамдық байланыстар факультетіне түсті . 2006 жылы « Мисс модель Түркия» байқауында « Үздік модель» атағына ие болып , жеңімпаз атанды . Осымен қатар Қытайда өткен «Жер жүзі Мисс Бикини» байқауына қатысады . Ол бірінші бестікке кіріп , үздік ұлттық киіс – кишек үшін марапатқа ие болады . Түркияға оралғаннан кейін Çalar Saat рок – тобының бейне клиптарында түсіп , оларға қолдау көрсетеді . Кейін бірнеше жарнамалар мен бейне клиптарда түседі . 2007 жылы Star TV – мен ұйымдастырылған байқауына қатысты . 1200 жас келіншектің арасында жеңімпаз болып , «Мисс Түркия» атағына ие болды . Дәл осы жылы Селен Сойдер , Қытайда өткен «Мисс Әлем» байқауына қатысып , тұңғыш бестіктің ішіне кіре алмады . 2007 жылы модель ретінде әйгілі Vakko бірлестігінің тізімдемесіне түскен . 2010 жылы Селен Сойдер «Жер мен көктің арасында» (Yer Gök Aşk) атты телехикаясында , Топарықтың басты рөліне ие болды. Осы телехикая Fox TV арнасында көрсетілген . Тура осы рөлмен ол «Қызғалдықтар кезі » телехикаясында ойнайды . Қазіргі уақытта ол Стамбулдық Унивеситетте тарих факльтетінде оқып жатыр . Дереккөздер
Жак Натан Примо

Натан Жак Примо (28. 10. 1902, София,—3. 3. 1974, сонда) — болгар тарихшысы және экономисті, қоғам қайраткері, Болгар ғылым академиясының академигі (1961), ғылымға еңбек сіңірген халық қайраткері (1965), БХР Социал Еңбек Ері (1964). Өмірбаян 1920 жылдан Болгар Коммунистік партиясының (БКП) мүшесі. Саяси эмигрант ретінде Мәскеуде тұрып, экономикалық білім алды (1926—1930), 1945—1947 ж. Отандық майдан Ұлттық комитетінің мүшесі; 1949 жылдан «Исторически преглед» журналының редакторы. Натан — Болгария халық ш. тарихы, саяси экономия, Болгариядағы (19 ғасыр) ұлт-азаттық қозғалысы мен БКП тарихы жөніндегі еңбектердің авторы. Екі рет Димитров сыйлығын алып (1950, 1966), 2 рет Г. Димитров орденімен марапатталды (1964, 1972). Дереккөздер
Туба Бүйүкүстүн

Туба Бүйүкүстүн ( ; 1982 жыл 15 шілде , Түркия , Стамбул ) – түрік кино және театр актрисасы , және модель . Өмірбаяны Туба Бүйүкүстүн 1982 жылы , 15 шілде күні Стамбул қаласында туған . «Doğus» жоғарғы мектебін бітіріп , содан кейін Мимар Синан атындағы бейнелеу өнері университетінде , киім-кишек және сахна көркі суретшісі мамандығында білім алды . Мансабы Университетте оқағын уақытта ол белменді түрде «Pantene», «Maximum Cart», «Kremini», «Molped» сияқты атақты брендтер үшін жарнамаларда түсуді бастаған. Тез уақыт аралығында оны режиссер Томрис Гиритоглуның әмірі байқады . Тубаның сынапқа шығуы «Сұлтан Макам» телехикаясында болған . осыдан кейін ол «Çemberimde Gül Oya» телехикаясында , «Гюлизар», «Әке мен ұл» фильмдерінде түсті . Тубаның жұлдыздық сәті 2005 жылы «Жөкенің панасында» телехикаясында болған , осы телехикаяда ол Бюлент Иналмен жұпта басты рөлді ойнаған . Бүйүкүстүннің теледидардағы келесі жұмысы «Аси» телехикаясы болды , бұл телехикая 2007-2009 жылдар аралығында таратылған.Осы телехикаяда да ол басты рөлге ие болды , оның серітесі әйгілі актер Мурат Йылдырым болды . Ал 2010 жылы болса , Туба сыған әйелі Хасрет бейнесінде «Gönülçelen» телехикаясында ойнайды . 2014 жылдан бастап «Арам ақша мен махаббат» телехикаясында жұмыс орындайды . Жеке өмірі 2005 жылы Туба «Жөкенің панасында» телехикаясындағы әріптесі Бюлент Иналмен кездеседі , бірақ 2007 жылы осы жұп айырылысалы . «Аси» телехикаясының түсірілімдерінде Туба оператор – қоюшы Сами Сайданмен танысады . 2008 жылдан бастап олар кездесуді бастайды , ал 2010 жылы болса олар кездесулерді тоқтады . 2010 жылдың шілде айында , Парижда Туба актер Онар Сайлакқа үйленеді . Олардың романтикалық қарым-қатынасы «Gönülçelen» телехикаясының түсірілімдерінде басталады . 2012 жылдың 19 ақпан күнінде Туба екі егіз – Мая мен Топракты туады . Фильмография * 2003 – Сұлтан Мкам – Несрин * 2004 – Раушаннан оюлар – Зарифе * 2004 – Гюлизар – Гюлизар * 2005 – Махаббат жолы – Дениз * 2005 – Әке мен ұл – Айсун * 2005 – Емтихан – Зейнеп * 2005-2007 - Жөкенің панасында – Филиз * 2007-2009 – Аси – Аси * 2010-2011 – Жүректі жайғайтын – Хасрет * 2010 – Менің жүрегімде сұра – Эсма * 2013 – 20 минут – Мелек * 2014-2015 – Арам ақша мен махаббат – Элиф Дереккөздер
Марк Андреевич Натансон

Марк Андреевич Натансон (лақап аты — Бобров) (25. 12. 1850 (6. 1.1851), Швенченис қаласы, Литва,—29. 7. 1919, Берн) — орыс революционері, халықшыл, Санкт-Петербургтің медицина-хирургиялық академиясында (1868—1871), Егіншілік институтында оқыды. 1869 жылы студенттер қозғалысында С. Г. Нечаевке қарсы шықты. Чайковшылар мен «Жер және ерік» қоғамының негізін қалаушылардың бірі, кейін «Халық еркіне» ойысты. 1876 жылы Қазан ереуіліне қатысты, жұмысшылар арасында үгіт жұмысын жүргізді. 1869— 1877 жылы 4 рет тұтқындалып, Петропавл қамалында отырды. 1879—1889 жылы Сібірге жер аударылды. «Партияның халық правосын» (1893—1894) құрды. 1904 ж. Швейцарияға кетті. 1905 жылдан эсер, эсерлер партиясы ОК мүшесі. 1907 жылдан Қазан революциясына дейін эмиграцияда болды. 1-дүние жүзілік соғыс кезінде интернационалдық бағыт ұстады, Циммервальд және Кинталь конференцияларына қатысты. 1917 ж. солшыл эсерлерді жақтады. 1918 ж. «революцияшыл коммунистер» тобын құрды. БОАК Президиумының мүшесі болды. Дереккөздер
Opel Insignia

Opel Insignia &nbsp;— Opel компаниясы шығаратын, Opel Vectra-ның орнына келген орта класстағы автомобиль. 22 маусым 2008 жылы Лондонда көрсетілді. 2008 жылдан бастап шығарылады. Ресейде 2009 жылдаң ақпанынан бастап сатылады. Атауы мына сөзден шыққан &nbsp;— эмблема. Дереккөздер
Пауль Герхард Наторп

Пауль Герхард Наторп (,24. 1. 1854—17.8.1924) — немістің неокантшыл философы, Марбург мектебінің басшысы Г. Когеннің ізбасары. 1885 жылдан Марбург университетінде философия пәнінің профессоры. Өмірбаян Марбург неокантшылары 19—20 ғасырда ғылымға терең сіңген даму идеясын Канттың позициясынан түсіндірмекші болды. Егерде неогегельшілер мен өмір философиясының өкілдері дамуды иррационалдық диалектика деп санаса, марбургшілер диалектикаға дамудың эволюциялық теориясын қарсы қойды. Олардың бұл концепциясы «сын идеализмі» деген атқа ие болды. Наторп Марбург мектебінің «сын идеализмін» қорғап, оны негіздеуді екі бағытта жүргізді. Біріншіден, Наторп өткендегі философиялық жүйелерді критицизмнің «беташар тарихы» деп түсіндірді, екіншіден, Наторп қазіргі заманғы жаратылыс тануды сол концепция рухында түсіндірді. Наторп марбург мектебінің философиясын «тәсіл» ретінде санап, оны дәл ғылымдарды, «рух жайындағы ғылым» және қоғамдық қатынастар жүйесін «айқындай түсуге» қолданды. Бірақ та іс жүзінде мұнын өзі Платонның абсолюттік идеализмі мен Канттың критицизмін ұштастырған философиялық жүйе жөнінде сөз қозғау еді. Дереккөздер
Мариан Нгуаби

]] Нгуаби Мариан (31. 12. 1938 ж., Форт-Руссе — 18.03.1977 ж.,Браззавиль, Конго) — Конгоның мемлекет және саяси қайраткері. Шаруа отбасында туған. Браззавильде және Страсбургтегі (Франция) унтер-офицерлер мектебінде әскери білім алды. Аббат Ф. Юлу үкіметін қызметтен кетуге мәжбүр еткен халық бұқарасының 1963 жылғы революциялық көтерілісінен кейін Пуэнт-Нуар гарнизонының бастығы болды. 1966 жылдың жазында Конго армиясы Бас штабының бөлім бастығы. 1966—1968 жылы Ұлттық революциялық қозғалыс партиясы ОК-нің мүшесі. Мариан 1968 ж. Массамба-Деба үкіметі қызметтен кеткеннен кейін құрылған Революцияның ұлттық кеңесін басқарды. 1969 жылдан Конго Еңбек партиясы ОК-нің председателі, республика президенті, Мемлекет совет председателі және Конго армиясының бас қолбасшысы. Дереккөздер
Нгуен Бинь Кхьем

Нгуен Бинь Кхьем ((вьетнам.Nguyễn Bỉnh Khiêm, 阮秉謙);1492,— 28. 11. 1586)—вьетнам ақыны, әрі ойшылы. Ақсүйек отбасынан шыққан. 1553 ж. жоғары ғылыми атақ алғаннан кейін, Мак әулеті монархтарына қызмет етті. Өмірбаян Сарай маңындағы төрелердің зұлымдығына ызаланған Нгуен Бинь Кхьем корольдан 18 жандайшаптың басын алуға үкім шығаруды ұсынды. Бірақ ол өтініш ескерусіз қалды. 1542 ж. Нгуен Бинь Кхьем туған жеріне оралып, «Ақ бұлттар жолаушыханасы» үйіне орналасты. Оның ана тілінде және вэньянь тілінде шыққан «Ақ бұлттар жолаушыханасы» өлеңдер жинағы» атты кітаптары бар.Ол өз шығармаларында әлеуметтік қанауды, әділетсіздікті сынады, феодалдардың озбырлығын келемеждеді. Дереккөздер
Чой Нгуен Ван

Нгуен Ван Чой (;21. 1. 1940, Тханькупт болысы, Диенбан уезі, Куангнам провинциясы (Оңтүстік Вьетнам),— 15. 10. 1964, Сайгон) — вьетнам патриоты. Кедей шаруаның отбасында туған. 14 жасынан еңбекке араласты. Сайгонда жұмысшылардың астыртын ұйымына кірді. 1962 жылдан Оңтүстік Вьетнам халықтық-революцияшыл жастары қатарында американшыл қуыршақ үкімет тәртібіне қарсы белсенділікпен күресті. 1964 ж. тұтқындалып, өлтірілді. Нгуен Ван Чой есімі вьетнам жастарының ерлік нышанына айналды. Дереккөздер
Одри Мари Андерсон

Одри Мари Андерсон (, Форт-Уэрт, Техас штаты, 1975 жыл 7 наурыз) – америкалық актриса және бұрынғы модель. Андерсон CBS «Отряд «Антитеррор»» атты телехикаясында Ким Браунның рөлін сомдаудың арқасында атақты болды. Ол бұл телехикаяға 2006 жылда бастап 2009 жылға дейін түскен. Андерсон тоқсаныншы ғасырларда ол фотомодель ретінде жұмыс істеген, кейін 2000-2001 жылдары «Тағы және қайтадан» атты телесериалдында қосалқы рөлдерді сомдады. Содан кейін «Провиденс» және «Пойнт-Плезант» телехикаяларда қосалқы рөлдерді ойнады. «Отряд «Антитеррор»» фильмінің басты рөлін сомдамастан бұрын ол басқа көптеген телехикаяларды қосалқы рөлдерді ойнады. «Отряд «Антитеррор»» телехикаясы аяқталғаннан кейін, Андерсон тағы да қосалқы рөлдерге көшті. Фильмография Дереккөздер
Ащысу (өзен, Абай облысы)

Ащысу – Ертіс алабындағы өзен. Географиялық орны Шығыс Қазақстан облысы, Жарма, Аягөз, Абай ауданы аудандары жерімен ағады. Ұзындығы 349 км, су жиналатын алабы 18100 км 2 . Бастауы Бастауын Жақсы Қойтас, Жаман Қойтас, Сарытау баурайындағы бұлақтардан алып, Шаған өзеніне құяды. Гидрологиясы Өзен жағасы жарлауытты (биіктігі 2 м-ге жетеді) келген. Негізінен қар суымен толығады. Жылдық орташа су ағымы 0,34 м 3 /с (Үшбиік темір жол стансасы тұсында). Суы мал суаруға пайдаланылады. Дереккөздер
Ноа Эммерих

Ноа Эммерих (, 1965 жыл 27 ақпан, Нью-Йорк, АҚШ) — америкалық кинолар мен телеарналардың актері. «Әдемі қыздар», «Труманның шоуы», «Абырой мен даңқ» атты фильмдердегі рөлдерімен атақты. Сонымен қатар «Жүріп жүрген өліктер» атты телехикаяға түскен, доктор Дженнердің рөлін сомдаған. 2011 жылдың маусымында киноэкранға Эммерих басты рөлдердің бірін сомдаған таңғажайып фильм «Супер 8» шықты. Бұл фильмнің режиссері - Джей Джей Абрамса. «Жүріп жүрген өліктер» телехикаясындағы шағын рөлі «Свтурн»(2011) наминациясындағы «Өте жақсы меймандату рөлі» дәрежесімен марапатталды. Фильмография Дереккөздер
Ғабдолла Оразбайұлы Бұзырбаев

Ғабдолла Оразбайұлы Бұзырбаев (1908, Новосібір облысы, Утеч - 26.12.1941, Алматы) - Қазақстан партия, кеңес қайракері. Омбы жұмысшы факультетін, Новосібір Марксизм-ленинизм институтын бітірді. 1937-39 ж. Новосібір облысы партия комиетінің бөлім меңгерушісі. 1939-40 ж. Новосібір облыстық Біріккен мемлекеттік баспаның директоры және "Сибирские огни" саяси-көркем әдеби журналының бас редакторы қызметін қоса атқарды. 1940-41 ж. Қазақстан КП ОК-нің үгіт-насихат бөлімі меңгерушісінің орынбасары және КСРО ҒА Қазақ бөлімшесі төрағасының орынбасары қызметін қоса атқарды. 1941 ж. Қазақстан КП ОК хатшысы болды. Ұшақ апатынан қаза тапты. Ғабдолла тарих ғылымының кандидаты, партия тарихы мәселелері жөнінде бірнеше еңбектің авторы. Оның есімімен Алматы қаласында көше атауы берілген. Дереккөздер
Қоймалық иттер

Қоймалық иттер — америкалық режиссер Квентин Тарантиноның 1992 жылы шыққан алғашқы толықмеражды фильмі. «Қоймалық иттер» Сандэнс кинофестивалінде көрсетіліп, тәуелсіз америкалық кино тарихындағы үлкен маңыздыққа ие болды. Рөлдерде Сыртқы сілтемелер *
Павел Порфирьевич Салов

Павел Порфирьевич Салов (т.ж. белгісіз - 11 маусым 1918, Семей) — Семейде Кеңес өкіметін орнатуға белсене қатысушы, Семей қалалық большивиктер ұйымы басшыларының бірі. 1905 жылдан компартия мүшесі. Салов Ақпан буржуазиялық демократиялық революциясынан кейін ұйымдасқан Семей қалалық жұмысшы депутаттары Советінің мүшесі болды және Семейдегі кәсіподақ ұйымдарының біріккен советінің хатшысы қызметін атқарды. Сойиал революцияның бейбіт даму кезеңінде ол Семей қалалық Советін большивиктендіру бағытында және кәсіподақ ұйымдары мүшелері арасында большивиктік ықпалды күшейту жолында күрес жүргізді. Совет өкіметін орнату мақсатында қарулы көтерілісті дайындау үшін құрылған соғыс-революциялық комитетінің мүшелігіне енгізілді. Семейде қарулы көтеріліс жеңіп, Совет өкіметі орнағаннан кейін Салов Советтердің облыстық съезінде облыс атқару комитетіне мүше және оның финанс бөлімінің меңгерушісі болып сайланды. 1918 ж. 11 маусымда Семейде ақ гвардияшылар контр-революциялық төңкеріс жасаған күндерде дұшпан қолынан қаза тапты. Дереккөздер
Антониу ди Оливейра Салазар

{{Ambox }} Антониу ди Оливейра Салазар ( ; 28 сәуір 1889 ж., Вимиейру, Санта-Комба-Дан, Бейра-Алта — 27 шілде 1970 ж., Лиссабон,) — португал мемлекеттік және саяси қайраткері, Министірлер Кеңесінің төрағасы 5 шілде 1932 — 27 қыркүйек 1968, уақытша Португалия президентінің міндетін атұарушысы 18 сәуір - 9 тамыз 1951, Коимбр университетінің профессоры. 1940 ж. Life журналы Салазарды «Генрих теңізшінің уақытынан бергі ұлы португалшы» деп атаған.. Иезиут мектебін, Коимбр университетінің экономика факультетін бітірген. Католиктік орталық партиясының негізін қалаушылардың бірі. 1921 ж. осы партиядан парламент депутаты. 1928-40 ж. финанс министрі; 1930 ж. отарлар министрі, 1932-68 ж. Мин. Советінің председателі және іс жүзінде Португалия диктаторы. 1936-44 ж. әскери министр және 1936 - 47 ж. сыртқы істер министрі болды. 1930 ж. Ұлттық одақ фашистік партиясының негізін салды, 1933 ж. конститутцияны дайындауға қатысты. 1968 ж. науқастығына байланысты мемлекеттік қызметтен қол үзді. Дереккөздер
Қазақстандағы алғашқы феодалдық мемлекеттер

Қазақ жеріндегі алғашқы феодалдық мемлекеттер — VI – XIII ғасырларда қалыптасты. Қоғамның материалдық байлығы молайып, басы артық өнім және оны пайдалану әдістері, әр түрлі топтар шыға бастасымен алғаш қы қауымдық құрылыс, құлдық дәуірі іштен ыдырап, бірте-бірте жаңа құрылысқа – феодализмге жол бере бастады. Қазақ даласында бұл процестің өзіне тән ерекшеліктеріне болды. Ғасырлар бойғы ескі құрылыстың қалдықтары феодалдық қатынастарға патриархалдық сипат берді. Сондықтан Қазақстанда таптық қатынастар патриархалдық-феодалдық қатынастар түрінде дамыды. Үстем тап рулық құрылыстың сарқыншақтарын еңбекші бұқараны аяусыз қанау құралына айналдырды. Феодалдық қатынастардың қалыптасуы барлық жерде бірдей болған жоқ. Көшпелі мал шаруашылығымен қатар егіншілікпен, қолөнер кәсібімен айналысқан жерлерде бұл процесс неғұрлым тезірек дамыды. Ал тек мал шаруашлығымен ған шұғылданған аудандарда феодалдық қатынастардың дамуы баяулау болды. Дегенмен, бұл екеуінің түпкі мәні бір еді. Азшылықтың (байлардың) қыруар байлық жиналып, көпшілік қайыршылық пен езгіде күнелтті, сөйтіп қоғам бір-біоіне қарма-қарсы екі тапқа бөлінді. Мұның өзі бай таптың бұқараны басып, жаныштау құралы ретінде мемлекеттің пайда болуына әкеліп соқты. Тағы қараңыз * Қазақстан тарихы Дереккөздер
Карл Риттер

Карл Риттер (; 7 тамыз 1779, Кведлинбург — 28 қыркүйек 1859, Берлин) — неміс географы, география ғылымының негізін салушылардың бірі. 1779 жылы Германияның Кведлинбург (Саксония) қаласында көп балалы отбасында дүниеге келген. Екі жасқа келгенде әкесі Ф. В. Риттер қайтыс болған. 1798—1814 жылдары Швейцарияға, Францияға және Италияға бірнеше мәрте саяхат жасады. 1820 жылдан қайтыс болғанға дейін Берлин университетінің география кафедрасымен басқарды. 1835 жылдан Санкт-Петербург академиясының мәртебелі мүшесі. «Жертанудың табиғат және адамзат тарихындағы қатынастары» (нем. Die Erdkunde im Verhältniss zur Natur und zur Geschichte des Menschen) атты іргелі еңбегінің авторы. Ресей географиясын зерттеуге көп көңіл бөлді. Саян, Байкал таулары және Байкал көлі туралы жаңадан тың мақалалар жазды. XIX ғасыр мен XX-ғасырдың басында географияның дамуына Риттердің идеяларының зор маңызы болды. Риттердің құрметіне аталған Наньшаньда (Қытай) тау жотасы бар. Дереккөздер
Поль Видаль де ла Блаш

Поль Видаль де ла Блаш (; 22 қаңтар 1845, Пезнас - 5 сәуір 1918 Тамарис) — француз географы. Француз географиялық мектебінің негізін салушы, оның ішінде адам географиясына ерекше мән берді. Физикалық география және халықтар географиясы бойынша зерттеу нысандарының авторы. «Франция географиясының кескіні», 1903, "Шығыс Франция" (Лотарингия және Эльзас), 1917, Әлем тарихы және географиялық үлкен атлас (құрлықтар мен материктердің географиясы, ежелгі, орта ғасырлық және жаңа тарих карталары берілген) т.б. «Географиялық жылнамалар» (Annales de géographie) француз журналының негізін салушы (1891). Дереккөздер
Рэпкор

Рэпкор (немесе панк-рэп) — альтернативті рок-музыканың жанры, вокал ретінде көбінесе рэп оқуды қолданады. Рэпкор өзінде панк-рок, хардкор-панк, хип-хоп сияқты Рэпкор инструменталды және вокалды бағыттарды қамтиды. ТАРИХЫ Рэпкордың дамуы (1980-жылдардан — 1990 жылдардың ортасы) тобын рэпкордың негізін қалаушылары деп санайды.]] Рэпкор 1980 - жылдардың екінші жартысында, ұқсас фанк - метал жанрымен бірге пайда болды. Алғашқы рэпкор жанрындағы группа деп Beastie Boys саналады. Олар алғаш рет хип-хоппен хардкорды біріктірген. Алғашқы албомы «Licensed to Ill» 1986 жылы шағып R&B чартында алғашқы орындардың бірін алды. 2012 жылы Адам Яуханың өлімінен кейін альбом қайтадан Billboard чартына кірді. Сонымен қатар Biohazard тобы да осы жанрдың дамуына үлкен үлес қосты деп саналады. Өздерінің екінші «Urban Discipline» (1992) альбомында, олар трэш-металға хип-хоп қосып, бірнеше жанрды қосуды одан әрі әлемдік сахнаға шығарады. Рэпкордың алтын уақыты (1990-ж. соны - 2000 жылдардың басы) 1990-жылдары жанр үлкен қарқынмен дамиды, көптеген танымал рэпкор топтар пайда болады. 1995 жылы 311 атты топ Billboard чартында «Down» және «All Mixed Up», хип-хоп және рэгги-рок жанырындағы өлендерімен танымал болады. Rage Against The Machine тобының Evil Empire(1996) альбомы Billboard чартында бірінші орынды алады. 1997 жылы Limp Bizkit-тің «Three Dollar Bill, Yall$» атты алғашқы альбомы шығады. 2000 жылдары «Limp Bizkit» рэпкор жанырындағы ең үздіктердің бірі болып саналады. Осы жылы қыста Bloodhound Gang тобының «Hooray for Boobies» альбомы солтүстік америка және еуропа чарттарында алғашқы орындарды алады. Және тура сол жылы Papa Roach-тің ең танымал альбомдарының бірі шығады. «Last Resort» өлеңі Billboard альтернативті чартында бірінші орынды алады. 2000 жылдың күзінде ню-метал/рэпкор жанрындағы Linkin Park өздерінің алғашқы «Hybrid Theory» альбомын шығарады, «Hybrid Theory» Billboard 200 чартында екінші орынды және сатылым жағынан онжылдықтың екінші орынын алады. «In the End» өлені рэпкор жанырындағы ең танымал өлендердің бірі болып табылады. 2000 жылдың ортасы — қазіргі уақыт 2000 жылдың ортасында рэпкорға деген қызығушылық азаяды, хит-парадтарға түсетін рэпкор орындаушылар азая бастайды. 2005 жылдан бастап One Day as a Lion, Hazen Street, Avery Watts сияқты топтар пайда болады. Үлкен жетістікке 2008 жылы шыққан «Swan Songs» альбомымен Hollywood Undead тобы жетті. Бұл топ өзінде хип-хоп, рэп-метал,скримо-кранк және қоршаған ортаға деген дөрекі қатынасты қамтиды. Дереккөздер
Карл Отвин Зауэр

Карл Отвин Зауэр (; 24 желтоқсан 1889, Уоррентон, Миссури штаты - 18 шілде 1975, Беркли) - американ географы, мәдениет географиясының негізін салушы. Карл Зауэр Чикаго университетінде оқып, 1915 жылы докторлық диссертациясын қорғады. Кейін Мичиган университетінде дәріс берді. 1923 -1954 жылдары Калифорния университетінің география факультетінің деканы лауазымында жұмыс істеді, ал 1957 жылдан Карл Зауэр осы университеттің мәртебелі профессоры. Дереккөздер
Үсен Жетенов

Үсен Жетенов - Қазақстан Республикасы Парламенті Сенаты депутаты (сенатор). Қысқаша өмірбаян 1952 жылы 1 қаңтарда Жамбыл облысы Талас ауданы Үшарал ауылында дүниеге келген. Білімі жоғары,Қазақ политехникалық институтын, Алматы жоғары партия мектебін бітірген. Еңбек жолын 1974 жылы Жезқазған кен-металлургия комбинатының мыс қорыту зауытында балқытушы болып бастады. 1975-1980 жылдары - Жезқазған кен-металлургия комбинаты мыс қорыту зауытының өндірістік мастері, Жезқазған түсті металл ғылыми-зерттеу, жобалау институтының сектор меңгерушісі. 1980-1984 жылдары - Қазақстан Компартиясы Жезқазған облыстық комитеті өнеркәсіп-көліктік бөлімінде нұсқаушы, меңгерушінің орынбасары. 1984-1987 жылдары - Қазақстан Компартиясы Орталық комитетінің нұсқаушысы, инспекторы. 1987-1988 жылдары Қазақстан Компартиясы Көкшетау облыстық комитеті өнеркәсіп-көліктік бөліміне жетекшілік жасады. 1988-1990 жылдары – Қазақстан Компартиясы Балқаш қалалық комитетінің бірінші хатшысы. 1990-1991 жылдары – Қазақстан Компартиясы Орталық комитетінің саяси ұйымдастырушысы, жауапты ұйымдастырушысы лауазымдарын атқарды. 1991 жылы Қазақстан экономикасын қайта құруға ықпалдастық ассоциациясы бас директорының орынбасары болып тағайындалды. 1991-1992 жылдары – Қазақстан Республикасы Жоғарғы Кеңесі Экономикалық реформа, бюджет және қаржы комитетінің бас сарапшысы. 1992-1993 жылдары – Қазақстан Республикасы Жоғарғы Кеңесі Төрағасы орынбасарының көмекшісі. 1993-1994 жылдары – Қазақстан Республикасы Президенті Аппараты мен Министрлер кабинеті Ұйымдастыру жұмысы және жергілікті әкімшіліктер бөлімінің бас инспекторы. 1994-1995 жылдары – Қазақстан Республикасы Президентінің Жезқазған облысы бойынша өкілі. 1995–1996 жылдар аралығында – Қазақстан Республикасы Орталық сайлау комиссиясы Төрағасының орынбасары. 1996 жылы – Қазақстан Республикасы Президенті Әкімшілігі Басшысының орынбасары – Ұйымдастыру-бақылау бөлімінің меңгерушісі. 1996 - 2008 жылдары аралығында – Қазақстан Республикасы Президенті Әкімшілігінің мемлекеттік инспекторы. 2008-2012 жылдары – Қазақстан Республикасы Орталық сайлау комиссиясының мүшесі. 2012 жылдың қараша айында Қазақстан Республикасы Парламенті Мәжілісі Аппаратының Басшысы болып тағайындалды. Дереккөздер
Ерғали Қуандықұлы Егемберді

Егемберді Ерғали Қуандықұлы - Қазақстан Республикасы Парламенті Сенаты депутаты (сенатор). Қысқаша өмірбаян Қазақстан Республикасы Үкіметінің 2012 жылғы 2 қарашадағы № 1395 қаулысымен Егемберді Ерғали Қуандықұлы Қазақстан Республикасы Еңбек және халықты әлеуметтік қорғау вице-министрі болып тағайындалды 1977 жылы Шымкент қаласында туған. Қазақ мемлекеттік заң академиясын, Л.И. Гумилев атындағы Еуразия ұлттық университетін, Дипломатиялық академияны бітірген. Саяси ғылымдар кандидаты. 1998-2000 жылдар аралығында – Астана қаласы Қаржы басқармасының заңгері. 2000-2001 жылдар аралығында – Астана қаласы әкімдігі аппаратының мемлекеттік-құқықтық бөлімінің бас маманы. 2001-2002 жылдар аралығында – «Астана – жаңа қала» еркін экономикалық аймағы Бас дирекциясының мониторинг есебі және құқықтық қамтамасыз ету бөлімінің бастығы, Астана қаласы әкімдігінің Сауда басқармасы бастығының орынбасары. 2002-2003 жылдар аралығында – Қазақстан Республикасы Көлік және коммуникация министрлігі Байланыс және ақпарат комитетінің Бухгалтерлік есеп, ұйымдастыру және құқықтық жұмыс басқармасы Заң және кадр жұмысы бөлімінің бастығы. 2003 жылы – «Афдан» ААҚ-ның қаржы және әкімшілік мәселелер жөніндегі вице-президенті. 2004 жылы – Астана қаласы Тұрғын үй департаменті бастығының орынбасары. 2004-2006 жылдар аралығында – Астана қаласы Сарыарқа ауданы әкімінің орынбасары. 2006-2007 жылдар аралығында – Қарағанды облысы Біржолғы талондар беру басқармасының бастығы. 2007-2008 жылдар аралығында – Қарағанды қаласы әкімінің орынбасары. 2008-2009 жылдар аралығында – Қарағанды қаласының Қазыбек би атындағы аудан әкімі. 2009-2010 жылдар аралығында – Қарағанды облысы әкімі аппаратының басшысы. 2010-2012 жылдар аралығында – Қазақстан Республикасы Премьер-Министрі Кеңсесінің ұйымдастыру жұмысы және аумақтық даму бөлімінің бас инспекторы. 2012 жылғы қаңтардан бастап Қазақстан Республикасы Парламенті Мәжілісі Аппаратының Басшысы. Дереккөздер
Ерген Николайұлы Дошаев

Ерген Николайұлы Дошаев (1958 жылы 19 қаңтарда Ақтөбе облысы) - Қазақстан Республикасы Парламенті Сенаты депутаты (сенатор). Ақтөбе мемлекеттік педагогикалық институтын, Мәскеу заң институтын тәмамдаған. Мансабы * Институтты бітіргеннен кейін «Актюбинский вестник» облыстық газетінде тілші болып істеген. * 1992-1996 жылдары Ақтөбе облыстық әкімшілігі Басшысы аппаратында баспасөз-хатшысы, баспасөз қызметінің жетекшісі, ішкі саясат және ақпарат бөлімінің меңгерушісі, көмекшілер мен кеңесшілер тобының жетекшісі болып істеген. * 1996 жылы – Ақтөбе облтелерадиокомпаниясының төрағасы. * 1996-1999 жылдары – Ақтөбе облысы әкімінің орынбасары. * 1999-2002 жылдары – «Медимпекс» ЖШС-нің қаржы директоры, «Отандастар Полиграфия» ЖШС-нің директоры. * 2002-2006 жылдары – «Атырау Ақпарат» коммуналдық мемлекеттік кәсіпорнының төрағасы. * 2003-2006 жылдары ІІІ сайланған Атырау облыстық мәслихатының депутаты болды. * 2006-2007 жылдары – Қазақстан Республикасы Экономика және бюджеттік жоспарлау министрлігі аппаратының басшысы. * 2007-2012 жылдары – Қазақстан Республикасы Парламенті Мәжілісі Аппаратының Басшысы. * 2012-2013 жылдары бесінші сайланған Қазақстан Республикасы Парламенті Мәжілісінің депутаты болды. * «Құрмет», «Парасат» ордендерімен және бірнеше медальмен марапатталған. Қазақстан Республикасының еңбек сіңірген мәдениет қайраткері. Дереккөздер
Достар (тау, Алматы облысы)

Достар – Малайсары жотасының солтүстігінде орналасқан тау. Географиялық орны Жетісу облысы Кербұлақ ауданында. Абсолюттік биіктігі 1032 м. Жер бедері Тау негізінен ұсақ үш шоқыдан тұрады. Батысында Көкшелі тауы, солтүстік-батысында Мойынқұм құмы, солтүстігінде Жетіжал құмы мен Алтуайт тауы орналасқан. Шығысынан Түрксіб темір жол өтеді. Өсімдігі Беткейіндегі бозғылт қоңыр топырақ жамылғысында жусан, бетеге, селеу өседі. Дереккөздер
Достар (тау, Қарағанды облысы)

Достар – Қарасу өзенінің жағалауындағы тау. Географиялық орны Қарағанды облысы Қарқаралы ауданы Егіндібұлақ ауылынан солтүстік-шығысқа қарай 40 км жерде орналасқан. Абсолюттік биіктігі 1025 м. Ұзындығы мен ені 6 - 7 км. Жер бедері Беткейлері сайлы-жыралы, аңғарлармен қатты тілімденген, солтүстік және шығыс бөлігі құлама тік жартасты. Орталық бөлігін оңтүстіктен солтүстікке қарай өзеннің шалғынды құрғақ аңғары бөледі. Геологиялық құрылымы Тау ордовик және девон жыныстарынан түзілген. Өсімдігі Қызғылт қоңыр топырағында бидайық, бетеге, қызғылт қау, мұз жусан, бөрте жусан өседі. Дереккөздер
Джеки Браун

Джеки Браун — режиссёр Квентин Тарантиноның криминалды драма жанрындағы 1997 жылы шыққан көркем фильмі. «Джеки Браун» Элмор Леонардтың «Ром пуншы» атты романы бойынша түсірілген. Бұл фильм үшін екінші дәрежелі рөлін ойнаған Роберт Форстер «Оскар» марапатына ұсынылды, ал Сэмюэл Л. Джексон «Берлин кинофестивалінде» ең үздік ер адам рөлі үшін берілетін «Күміс аю» жүлдесін жеңді. Рөлдерде Дереккөздер Сыртқы сілтемелер *
Прага көтерілісі (1945)

Прага көтерілісі Прага көтерілісі -1945 жылы 5 мамыр күні Сергей Буняченко басқарған көтеріліс. Ол чеx xалқының арасында кең өрістеген демократиялық қозғалыстың орынды жалғасы болды. Көтеріліс Прага гарнизоны бастығының бейбіт манифестацияны атқылауы салдарынан шықты. Көтеріліске студенттер, қолөнершілер мен жұмысшылар қатысты. Прага көтерілісі стиxиялы түрде өтті, оның жоспары да, басшы орталығы да жоқ еді. Көтеріліс жеңіліспен аяқталды. Құрбандар Көтеріліс көптеген зардаптар әкелді, оның ішінде адам өлімінің үлесі көп болды. 1694 адам қаза тапты, оның ішінде тұрғындар да кіреді. Шамамен 1000 неміс горнизоны көтерілісте қаза тапты. Дереккөздер Сілтемелер * [http://www.radio.cz/ru/rubrika/progulki/prazhskoe-vosstanie-poslednie-zhertvy-velikoj-vojny Пражское восстание: последние жертвы великой войны, «Радио Прага», 26-04-2008.] * [http://www.radio.cz/en/article/10895 Czechoslovakia marks 56th anniversary of liberation, Český rozhlas, 2001.] * [http://www.radio.cz/en/article/53783 «Calling all Czechs, calling all Czechs!»&nbsp;— the Prague Uprising remembered, Czech Radio, 12.05.2004.]
Жексұрын сегіздік

Жексұрын сегіздік — режиссёр Квентин Тарантиноның вестерн жанрындағы алдағы шығуға тиісті сегізінші фильмі. Фильмнің премьерасы 2015 жылдың 13 қараша күніне жоспарланып отыр. Рөлдерде Дереккөздер Сыртқы сілтемелер *
Вальтер Кристаллер

Вальтер Кристаллер (21 сәуір 1893, Бернек - 9 наурыз 1969, Кенигштайн) - неміс географы, Оңтүстік Германияның экономикасы мен географиясын зерттеп, жиналған материалдардың негізінде 1933 жылы «Оңтүстік Германияның орталық орны» атты кітабы жарық көрді. Кристаллер идеялары Ұлыбритания және АҚШ-тың экономикалық географиясының дамуына үлкен ықпал етті. Дереккөздер